28 “Ka jalo Jehofa o ne a utlwa lentswe la mafoko a lona fa lo ne lo bua le nna, mme Jehofa a tswelela a nthaya a re, ‘Ke utlwile lentswe la mafoko a setšhaba seno, a ba a buileng le wena. Ba dirile sentle mo go sotlhe se ba se buileng.+ 29 Fa fela ba ne ba ka dira gore pelo eno ya bone e mpoife+ le go boloka ditaelo+ tsotlhe tsa me ka metlha, gore dilo di ba tsamaele sentle le bomorwaabone ka bosakhutleng!+ 30 Tsamaya o ba reye o re: “Boelang gae kwa megopeng ya lona.” 31 Mme wena ema fano le nna, mma ke bue le wena taelo yotlhe le melao le ditshwetso tsa boatlhodi tse o tshwanetseng go di ba ruta+ le tse ba tshwanetseng go di dira mo lefatsheng le ke le ba nayang gore ba le rue.’ 32 Mme lo tlhokomele go dira fela jaaka Jehofa Modimo wa lona a lo laetse.+ Lo se ka lwa fapogela kafa mojeng kgotsa kafa molemeng.+ 33 Lo tsamaye mo tseleng yotlhe e Jehofa Modimo wa lona a e lo laetseng,+ gore lo tshele le gore dilo di lo tsamaele sentle+ le gore lo lelefatse malatsi a lona mo lefatsheng le lo tla le ruang.